recursal/SuperWikiNEXT-32B huggingface dataset:
**ব্যানবেরি শিশু যৌন নির্যাতনের চক্র হলো** ছয়জন পুরুষের একটি দল যারা অক্সফোর্ডশায়ারের ইংরেজ শহর ব্যানবেরিতে কম বয়সী মেয়েদের সাথে গুরুতর যৌন অপরাধ করেছিল। ২০১৫ সালের মার্চ মাসে জানা যায় যে, তারা ২০০৯ সাল থেকে ২০১৪ সাল পর্যন্ত এক শিশুর সাথে ধর্ষণ এবং যৌনকাজ করার অপরাধের জন্য দোষী সাব্যস্ত হয়েছিল। ব্যানবেরিতে পুলিশ অপারেশন বুলফিন্চের তথ্য পেয়েছিল যে, তারা অক্সফোর্ডের কাছাকাছি স্থানে যৌন নির্যাতনের সিদ্ধান্ত নিয়েছিল।

অপরাধ
-----

এই চক্র সোশ্যাল মিডিয়া ব্যবহার করে দুর্বল মেয়েদের টার্গেট করে পার্টির আয়োজন করে বিভিন্ন এলাকা থেকে মেয়েদের নিয়ে আসে। পুরুষরা তাদের বিভিন্ন ধরনের উপহার দেয় এবং মেয়েদের সাথে লোক দেখানো স্নেহপূর্ণ ব্যবহার করে যাতে অপমানজনক যৌন সম্পর্ক শুরু করার আগে তাদের বিশ্বাস অর্জন হয়। গাড়িতে, জঙ্গলে এবং পুরুষদের ব্যক্তিগত বাড়িতে এ যৌন অপরাধ সংঘটিত হয়েছিল। তেরো থেকে পনেরো বছর বয়সী সাতজন ভুক্তভোগীর অভিযোগ প্রসিকিউশন মামলায় অন্তর্ভুক্ত করা হয়েছিল। তাদের অপরাধ ছিল ধর্ষণ করা, একজন শিশুর সাথে যৌন মিলন করা এবং যৌন মিলনে লিপ্ত করা। যা শিশু নির্যাতনের সামিল।

সদস্যরা
-------

ছয়জনের নাম ছিল: 

| নাম | বয়স | অভিযোগ |
| --- | --- | --- |
| আহমেদ হাসান-সুলে | ২১ | এক শিশুর সাথে ১৩টি যৌন মিলন করা এবং অনুপ্রবেশের মাধ্যমে এক হামলার জন্য দোষী সাব্যস্ত |
| মোহাম্মদ সালেহ | ২২ | এক শিশুর সাথে যৌন মিলনের সাথে দুইটি অপরাধের জন্য দোষী সাব্যস্ত |
| বলেন সালেহ | ২০ | এক শিশুর সাথে যৌন মিলনের জন্য দোষী সাব্যস্ত |
| কাগিসো মানসে | ২১ | এক শিশুর সাথে যৌন মিলনের অপরাধে দুটি শাস্তি, একটি যৌন মিলন এবং একটি যৌন নির্যাতন |
| তাকুদজোয়া হোভা | ২১ | ধর্ষণের শাস্তি, এক শিশুর সাথে যৌন মিলন, শিশুকে যৌন মিলনে লিপ্ত করা বা প্ররোচিত করার অপরাধের জন্য দুইটি দোষী সাব্যস্ত |
| জেডসল্ট এসঝালটনি | ১৮ | ধর্ষণের একটি অভিযোগে দোষী সাব্যস্ত |

উল্লেখিত অপরাধির মধ্যে এক ব্যক্তি আদালতে সমস্ত অভিযোগ থেকে খালাস পেয়েছিলেন। ২০১৭ সালের মার্চ মাসে তরুণীদের ধর্ষণের অভিযোগে আরও বেশ কয়েকজনকে গ্রেপ্তার করা হয়েছিল।

ব্যানবারি এবং সংসদে প্রতিক্রিয়া
--------------------------------

ব্যানবেরি পুলিশের গোয়েন্দা পরিদর্শক স্টিভ রাফিল্ড বলেছিলেন, "অপরাধীরা যৌন সন্তুষ্টি অর্জনের উদ্দেশ্যে দুর্বল তরুণদের বিশ্বাসের অপব্যবহার করেছে"। তিনি এই অপরাধগুলিকে "ভয়াবহ" অপরাধ হিসেবে বর্ণনা করেছেন যা "ভুক্তভোগীদের জীবনে দীর্ঘস্থায়ী প্রভাব ফেলবে।" তিনি অপরাধীদের দোষী সাব্যস্ত না করার জন্য এবং ভুক্তভোগীদের "আদালতে সাক্ষ্য দিয়ে তাদের অভিজ্ঞতা পুনরুদ্ধার করতে বাধ্য করার জন্য" নিন্দা জানান। তিনি সাক্ষ্য প্রদানে যে সাহস দেখিয়েছিলেন তার জন্য ভুক্তভোগীদের ধন্যবাদ জানিয়ে বক্তব্য শেষ করেছিলেন। সে অভিযুক্তদের দৃঢ় প্রত্যয় নিশ্চিত করতে সাহায্য করেছিল। ব্যানবেরির সাংসদ স্যার টনি বাল্ড্রি বিচারের সময় পুলিশের ব্যবহৃত কৌশলে বিরক্ত হয়েছিলেন। তিনি ভুক্তভোগীদে প্রতি উদ্বেগ প্রকাশ করে লর্ড চ্যান্সেলরকে চিঠি লিখে বলেছিলেন যে, তারা মিথ্যা পথের আশ্রয় নিয়েছিল। কারণ "একটি স্ল্যাগের চেয়ে ভিকটিম হওয়া ভাল।"প্রতিরক্ষা আইনজীবী অভিযোগ করেছেন যে মামলাটি পুলিশ "তৈরি" করেছে এবং "সমাজকর্মীদের দ্বারা ভুক্তভোগীদের মস্তিষ্ক ধুয়ে ফেলা হয়েছে"।

আরও দেখুন
---------

* দল দ্বারা সংঘটিত যৌন নির্যাতনের তালিকা

তথ্যসূত্র
---------

1. 1 2 3 4 5 6  "Banbury 'social media party' sex abuse gang jailed"। *BBC News*। ১৭ এপ্রিল ২০১৫।
**জন আলেক্সেন্ডার হান্টার** বা **জে. এ. হান্টার** (ইংরেজিঃ **John Alexander Hunter**) একজন প্রখ্যাত শিকারি। তিনি মূলত আফ্রিকা অঞ্চলে শিকার করেছেন।

জন্ম ও ব্যক্তি জীবন
-------------------

জন হান্টার ১৮৮৭ সালে শেরিংটন, ডুমফ্রাইস-শায়ার, স্কটল্যান্ডে জন্মগ্রহণ করেন। ১৯১৮ সালে তিনি হিলডা বানবারিকে বিয়ে করেন। জন-হিলডা দম্পতির ঘরে ডোরেন, শিলা, লেসলি, গর্ডন, ডেনিস এবং ডেভিড নামের ৬ সন্তান জন্মগ্রহণ করে। বড় ছেলে অ্যালেক্স হান্টার পিতার পদাঙ্ক অনুসরণ করে সাফারি গাইডের পেশা বেছে নেন ও কেনিয়ায় সাফারি গাইড হিসেবে কাজ শুরু করেন। জন হান্টার ডেনিস ফিঞ্চ হাটনের সমসাময়িক ও বন্ধু ছিলেন। ফিঞ্চ হাটনকে কেন্দ্র করে পরবর্তীতে রবার্ট রেডফোর্ড তার "আউট অব আফ্রিকা" চলচ্চিত্রটি তৈরি করেন। জন হান্টার তার লিখিত বিইয়ে বন্ধু ফিঞ্চের মর্মান্তিক মৃত্যু সম্পর্কে লিখে গিয়েছেন। ১৯৫৮ সালে জন, মাকিন্দু, কেনিয়াতে "হান্টার লজ" তৈরি করেন ও সেখানে তিনি ১৯৬৩ সালে মারা যান।

কর্মজীবন
--------

জন ঊনবিংশ শতাব্দীর শুরুর দিক থেকে ১৯৫০ সাল অবধি আফ্রিকায় অনেক উল্লেখযোগ্য সাফারি বা শিকারের নেতৃত্ব দিয়েছেন। তিনি ১৯০৮ সালে স্থায়িভাবে ব্রিটেন অধিকৃত পূর্ব আফ্রিকায় অভিবাসন গ্রহণ করেন।

স্বলিখিত গ্রন্থ
---------------

জন হান্টার বেশ কিছু বই লিখেছেন। বইগুলোর কিছু আত্মজৈবনিক ও কিছু ব্যক্তিগত অভিজ্ঞতা থেকে লিখিত কল্পকাহিনী। প্রকাশিত মূল কপিগুলো অনেক আগেই নিঃশেষ হয়ে গেছে। তবে বর্তমানে তার অনেক বইয়ের পুনঃ মুদ্রণ হচ্ছে।

* হান্টার, অ্যান অটোবায়োগ্রাফি।
* হান্টারস ট্র্যাকস।
* হোয়াইট হান্টার।
* টেলস অফ দি আফ্রিকান ফ্রন্টিয়ার।

হান্টারের উপর লিখিত বই ও নির্মিত চলচ্চিত্র
------------------------------------------

জন হান্টারের উপর লিখিত কিছু বইঃ

* আফ্রিকান হান্টার, হার্পার অ্যান্ড ব্রাদারস, নিউ ইয়র্ক, ১৯৫৪।
* আফ্রিকান বুশ অ্যাডভেঞ্চারস, হামিশ হ্যামিল্টন, লন্ডন, ১৯৫২।

জন হান্টারের উপর নির্মিত চলচ্চিত্রঃ

* কিলার্স অফ কিলিমাঞ্জারো, ১৯৬৯ সাল।

তথ্যসূত্র
---------

1. 1 2  Sara Wheeler (2009). Too Close to the Sun: The Audacious Life and Times of Denys Finch Hatton. Random House. pp. 235–236. আইএসবিএন ৯৭৮-০-৮১২৯-৬৮৯২-৭.
2. ↑  Brian Herne (2001). White Hunters: The Golden Age of African Safaris (2 ed.). Macmillan. p. 235. আইএসবিএন ৯৭৮-০-৮০৫০-৬৭৩৬-১.
3. ↑  Hunter, John G. (2007). Hunter. Long Beach, CA: Safari Press. আইএসবিএন ১-৫৭১৫৭-২৪৩-০.
4. ↑  Hunter, John G. (2000). Hunter's Tracks. Long Beach, CA: Safari Press. আইএসবিএন ১-৫৭১৫৭-১২১-৩.
5. ↑  Hunter, John G. (2000). White Hunter. Long Beach, CA: Safari Press. আইএসবিএন ১-৫৭১৫৭-১২২-১.
6. ↑  Hunter, John G. (2007). Tales of the African Frontier. Long Beach, CA: Safari Press. আইএসবিএন ১-৫৭১৫৭-২৪২-২.
7. ↑  Hunter, John Alexander, Mannix, D. African Bush Adventures. Pub: Hamish Hamilton, London (1954)
**বেলা মিত্র** (১৯২০―৩১ জুলাই ১৯৫২) আজাদ হিন্দ ফৌজের কর্মী ছিলেন।

বংশ পরিচয়
----------

বেলা মিত্রের পিতার নাম ছিল সুরেশচন্দ্র বসু এবং মাতার নাম সুধা বসু। তিনি ছিলেন সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবঙ্গ সরকারের মন্ত্রী অমিত মিত্র।

স্বাধীনতা আন্দোলনে
------------------

পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত জাতীয় কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান।

আজাদ হিন্দ ফৌজে
---------------

পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবীদের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে। ১৯৪৫ সালের ১৪ সেপ্টেম্বর গান্ধীজি চিঠি লেখেন বৃটিশ ভারতের তৎকালীন ভাইসরয় লর্ড ওয়াভেলকে। গান্ধীজি লিখেছিলেন’যদি এই ফাঁসির আদেশ কার্যকর করা হয়,তাহলে সেটা হবে সবচেয়ে বড় রাজনৈতিক ভুল’। গান্ধীজির আবেদনকে মান্যতা দিয়ে হরিদাস মিত্রসহ তিন দেশপ্রেমিকের ( ডা পবিত্রমোহন রায়,সর্দার মহিন্দর সিং ও অমৃক সিং গিল) ফাঁসির আদেশ বদলে যায় যাবজ্জীবন কারাদণ্ডে।

স্বাধীনতার পর
-------------

১৯৪৭ এ 'ঝাঁসির রানী' সেবাদল গঠন।১৯৫০ খ্রিস্টাব্দ্ উদ্বাস্তুদের জন্যে সেবা, উন্নয়নমূলক কাজে আত্মনিয়োগ করেন। বালি-ডানকুনির কাছে অভয়নগরে উদ্বাস্তুদের পূনর্বাসনের কাজে অক্লান্ত পরিশ্রমে তার স্বাস্থ্যভঙ্গ ঘটে। ১৯৫৮ খ্রিস্টাব্দে এখানে একটি নতুন রেলস্টেশন হয়। তার জন্মদিনে এই রেলওয়ে স্টেশনটির নতুন নাম হয় 'বেলানগর'।

ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম।

তথ্যসূত্র
---------

1. ↑  sabyasachi bandapadhya। "when Mahatma saved Netaji's revolutionaries from gallows"। *Indian Express*।
2. ↑  সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালী চরিতাভিধান (প্রথম খন্ড)*। কলকাতা: সাহিত্য সংসদ। পৃষ্ঠা ৩৬৭। আইএসবিএন 81-85626-65-0।
**গজনীর যুদ্ধ** ১১১৭ খ্রিস্টাব্দে সালে গজনীর বাহরামের ক্ষমতাকে সমর্থনকারী সেলজুক বাহিনী এবং বাহরামের ভাই গজনীর ক্ষমতাসীন সুলতান আরসলান শাহের সেনাবাহিনীর মধ্যে সংঘটিত হয়েছিল।

পটভূমি
------

১১১৫ খ্রিস্টাব্দে গজনীর মাসউদ তৃতীয়ের মৃত্যুর পর সিংহাসনের জন্য একটি উত্তপ্ত প্রতিদ্বন্দ্বিতা আরম্ভ হয়। সেই বছর শিরজাদ সিংহাসনে আরোহণ করেন। কিন্তু তিনি পরের বছরই তার ছোট ভাই আরসালানের হাতে নিহত হন। আরসালান আবার তার আরেক ভাই বাহরামের বিদ্রোহের মুখোমুখি হয়। যেখানে বাহরাম সেলজুক সুলতান আহমাদ সানজারের সমর্থন পেয়েছিল।

যুদ্ধ
-----

আহমাদ সানজার খোরাসান থেকে আক্রমণ করে তার সৈন্যবাহিনীকে আফগানিস্তানে নিয়ে যান এবং গজনীর নিকটবর্তী শাহরাবাদে আরসালানকে পরাজিত করেন। আরসালান পালাতে সক্ষম হন এবং বাহরাম সেলজুকের সামন্ত হিসেবে সিংহাসনে আরোহণ করেন।

তথ্যসূত্র
---------

1. ↑  "GHAZNAVIDS – Encyclopaedia Iranica"। *www.iranicaonline.org*। সংগ্রহের তারিখ ২০২১-০৩-০৪।
2. 1 2  Jaques 2007, p. 391

পাদটীকা
-------

* Jaques, Tony (২০০৭)। *Dictionary of Battles and Sieges*। Greenwood Publishing Group। আইএসবিএন 978-0-313-33538-9।
সামোসির দ্বীপ-লেক টোবা১৯৭৯
সমাধিসমূহ-সমোসির দ্বীপ,১৯৭৯
**সামোসির**, বা **সামোসির দ্বীপ**ইন্দোনেশিয়ার সুমাত্রা দ্বীপের উত্তরে অবস্থিত লেক টোবার একটি বৃহৎ আগ্নেয় দ্বীপ,প্রশাসনিকভাবে সামোসির দ্বীপ সামোসির রিজেন্সির নয়টি জেলার ছয় নিয়ে পরিচালিত হয়। লেক ও দ্বীপ প্রায় ৭৫,০০০ বছরে আগে একটি মহাঅগ্নুত্পাত অগ্ন্যুত্পাত পর গঠিত হয়।দ্বীপটি মূলত একটি ছোট ইস্থেমাস দ্বারা পার্শ্ববর্তী কালডেরা প্রাচীর সংযুক্ত ছিল।

৬৪০ বর্গ কি.মি (২৪৭বর্গমাইল) এই সামোসির পৃথিবীর বৃহত্তম দ্বীপগুলোর একটি, এবং বিশ্বের পঞ্চম বৃহত্তম লেক দ্বীপ।

এটির দুইটি ছোট হ্রদ রয়েছে লেক সিদিহনি এবং লেক এইক নাটোনাং।এটির পশ্চিম অংশ সুমাত্রার মূলভুখন্ডের সাথে সংযুক্ত।

পর্যটন
------

১৯১৬ নাগাদ সামোসিরের ভাস্কর্যশোভিত বা লিপিখাচিত পাথরের শবধার
শামোসির তার ইতিহাসের জন্য পর্যটন কেন্দ্র হিসাবে জনপ্রিয়তা পেয়েছে। পর্যটন রিসর্টগুলো টুকটুক এলাকায় কেন্দ্রীভূত। দ্বীপটি বাতাক সংস্কৃতির কেন্দ্রে এবং অনেক টোবা বাতাক ঐতিহ্যবাহী ঘর (রুমা্হ অাদাত) এখানে অবস্থিত রয়েছে। পর্যটন আবাসন গুলোর  অধিকাংশই টুকটুক ছোট শহরে কেন্দ্রীভূত,যা পারাপাত শহরে থেকে লেকের এক ঘণ্টা ফেরি যাত্রার দুরে অবস্থিত। সকাল ৮.৩০ থেকে রাত ৭.০০ পর্যন্ত প্রতি ঘণ্টায় যাত্রীবাহী ফেরি ছাড়া  হয়।

তথ্যসূত্র
---------

1. ↑  2010 Census
2. ↑  Toba, Sumatra, Indonesia  ওয়েব্যাক মেশিনে আর্কাইভকৃত ২৬ জুন ২০০৬ তারিখে Volcanoworld
3. ↑  Island Superlatives World Island Information
**ব্যাটামবং** (ইংরেজি: Battambang) (উচ্চারণ: /bɐtdəmbɒ:ŋ/) (ফ্রাটাবং-এর সিয়ামিজ নাম) এর উৎপত্তি ১১ শতকে খ্‌মের সাম্রাজ্যের মধ্য দিয়ে। এটি বর্তমানে কম্বোডিয়ার দ্বিতীয় বৃহত্তম শহর, এবং ব্যাটামবং প্রদেশের রাজধানী, এবং ব্যাটামবং-এর পল্লী অঞ্চলের অন্তর্গত একটি জেলা। থাই সৈন্যবাহিনীর অনুপ্রবেশের পর এটি সিয়ামের পূর্বাঞ্চলীয় প্রদেশের মূল বাণিজ্যিক এলাকায় পরিণত হয়, যদিও কম্বোডীয় জাতিগোষ্ঠীর মানুষেরাই এখানকার মূল বাসিন্দা ছিলেন। পরবর্তীতে ফরাসীদের চাপে পড়ে ১৯০৯ সালে থাইরা সরে আসতে বাধ্য হয়। ফরাসিরা এখানে থাইদের কাছ থেকে শহরটির উদ্ধারকারী হিসেবে মূলত এই কাজটি করে। দ্বিতীয় বিশ্বযুদ্ধের সময় জাপানের সাথে হওয়া এক চুক্তির মাধ্যমে থাইরা এই স্থানটি আবার ফিরে পাওয়ার চেষ্টা করে, কিন্তু যুদ্ধের শেষে জাপানের পরাজয়ের ফলে থাইদের আবার পিছু হটতে হয়, এবং ফরাসীরাই এই স্থান শাসন করতে থাকে। অবশেষে ১৯৫৩ সালে আনুষ্ঠানিকভাবে এই অঞ্চলটির ভার কম্বোডিয়ার হাতে ন্যস্ত করা হয়। এই শহরটি মন্টন ক্‌মের সাবেক রাজধানী হিসেবেও পরিচিত।

বহিঃসংযোগ
---------

* Battambang - The Rice Bowl of Cambodia (Official Webseite of the Provincial Town Battambang on www.battambang-town.gov.kh) (ইংরেজি)
* Phnom Bannon Hill Temple

তথ্যসূত্র
---------

1. ↑  "Battambang"। *Columbia Encyclopedia*। answers.com। সংগ্রহের তারিখ ২০০৭-১০-১১।
2. 1 2  "Battambang"। *jrank.org*। ১৯১১। ১০ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০০৯।  একের অধিক `|বিশ্বকোষ=` এবং `|কর্ম=` উল্লেখ করা হয়েছে (সাহায্য)
**বেলাল আহমেদ** (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪), ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তার দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে *অনিশ্চিত যাত্রা* নামে একটি চলচ্চিত্র নির্মাণের কাজ শুরু করেছেন।

সংক্ষিপ্ত জীবনী
---------------

বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তার বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে *কাজী জহির* পরিচালিত উর্দু ভাষার *বন্ধন* ছবিতে কিশোর শিল্পী হিসেবে অভিনয় করেছিলেন। এছাড়াও তিনি *রেডিও পাকিস্তান* এবং *ভয়েস অফ আমেরিকা* এর প্রচারিত নাটকেও কণ্ঠ দিয়েছেন।

চলচ্চিত্র জীবন
--------------

বেলাল আহমেদ ১৯৬৭ সালে চলচ্চিত্র পরিচালক *নজরুল ইসলামের* সাথে *স্বরলিপি* চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন *নয়নের আলো* ছবিটি। *নয়নের আলো* মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- *ঘর আমার ঘর* (১৯৮৬), *আমানাত* (১৯৮৭), *বন্ধন* ও *গঙ্গা যমুনা* (১৯৮৮), *সাক্ষী প্রমাণ* (১৯৮৯) এবং ১৯৯০ সালে *ক্রিমিনাল* ছবিটি নির্মাণ করে আবার দীর্ঘ বিরতিতে চলে যান।

এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে *অনিশ্চিত যাত্রা* নামে একটি চলচ্চিত্র নির্মাণের কাজ শুরু করেছেন। এই চলচ্চিত্রটি ২০১২ সালে মুক্তি দেয়া হবে।

সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি *ভালোবাসবোই তো* এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল।

পরিচালিত চলচ্চিত্রসমূহ
----------------------

* *নাগরদোলা* - (১৯৭৯)
* *নয়নের আলো* - (১৯৮৪)
* *ঘর আমার ঘর* - (১৯৮৬)
* *আমানাত* - (১৯৮৭)
* *বন্ধন* - (১৯৮৮)
* *গঙ্গা যমুনা* - (১৯৮৮)
* *সাক্ষী প্রমাণ* - (১৯৮৯)
* *ক্রিমিনাল* - (১৯৯০)
* *নন্দিত নরকে* - (২০০৬)
* *অনিশ্চিত যাত্রা* - (২০১২)
* *ভালোবাসবোই তো* - (২০১৪ অসমাপ্ত)

সম্মাননা
--------

### আন্তর্জাতিক চলচ্চিত্র উত্সবে অংশগ্রহণ

#### আন্তর্জাতিক সম্মাননা

### জাতীয় চলচ্চিত্র পুরস্কার

মহাপ্রয়াণ
----------

আরও দেখুন
---------

তথ্যসূত্র
---------

1. 1 2 3  চলে গেলেন চলচ্চিত্র নির্মাতা বেলাল আহমেদ
2. 1 2 3 4 5 6 7  সামাজিক প্রতিবন্ধীদের সংগ্রাম
3. ↑  'অনিশ্চিত যাত্রা'র শুটিং শেষ
4. ↑  ﻿মিলনকে নিয়ে ‘অনিশ্চিত যাত্রা’

বহিঃসংযোগ
---------

* ইন্টারনেট মুভি ডেটাবেজে বেলাল আহমেদ (ইংরেজি) - এ
একটি হাম্পব্যাক তিমি (*Megaptera novaeangliae*), সাতার কাটছে
একটি লেপার্ড সিল (*Hydrurga leptonyx*)
**সামুদ্রিক স্তন্যপায়ী**রা হল জলজ স্তন্যপায়ী যারা সমুদ্রের বাস্তুসংস্থান ও সমুদ্রের উপর নির্ভর করে বেচে থাকে। এদের মধ্যে রয়েছে সিল, তিমি, পোলার বিয়ার, মানাতি (সামুদ্রিক গরু), সমুদ্রের ওটার ইত্যাদি। তারা কোন নির্দিষ্ট গণ বা শ্রেণীর নয়, বরং তাদের বির্বতনের কারণে একই শ্রেণীর ধরা হয় যেহেতু তাদের কোন পূর্বপুরুষ নেই। তাদের সামুদ্রিক পরিবেশের উপর নির্ভরশীলতার জন্যও শ্রেণীবদ্ধ করা হয়।

প্রজাতির উপর নির্ভর করে সামুদ্রিক স্তন্যপায়ীদের সামুদ্রিক বাস্তুসংস্থান অবলম্বন করা ভিন্ন হয়ে থাকে।

মানুষেরা পূর্বে এদের শিকার করত খাদ্য এবং অন্যান্য কাজের জন্য। অনেকগুলো আবার বাণিজ্যিক উদ্দ্যেশ পূরনের লক্ষ্যবস্তু ছিল, যার ফলে এইসব প্রজাতির সংখ্যা দ্রুত কমতে শুরু করে যেমন তিমি এবং সিল। বাণিজ্যিক উদ্দ্যেশে শিকার করার ফলে স্টেলার সি কাউ এবং ক্যারিবিয়ান মঙ্ক সিল এখন বিলুপ্ত হয়ে গেছে। বাণিজ্যিক শিকার বন্ধ হবার পর কিছু প্রজাতি যেমন গ্রে তিমি, নর্দান এলিফেন্ট সিল সংখ্যায় বৃদ্ধি পেয়েছে বিপরীতে অন্য প্রজাতি যেমন নর্থ আটলান্টিক রাইট তিমিরা আশংকাজনক হারে বিপন্ন হয়ে পড়েছে। শিকার ছাড়াও জেলেদের হাতে তিমি নিধন হয়, তিমি জেলেদের জালে আটকা পড়ে ডুবে যায় অথবা অভুক্ত থেকে শেষে মারা যায়। সমুদ্রে জাহাজ যাতায়াত বৃদ্ধি পাওয়ায় দ্রুতগামি জাহাজের সাথে তিমিদের অনেক সময় সংঘর্ষ হয়। বাস উপযোগী পরিবেশ কমতে থাকায় তারা খাদ্য খোজা ও ধরা ব্যহত হচ্ছে ফলে তিমিরা হুমকির সম্মুখিন। শব্দ দূষণের ফলে স্তন্যপায়ীদের ইকোলোকেটিং ক্ষমতা হ্রাস পেয়েছে এবং বর্তমানে বৈশ্বিক উষ্ণতা বৃদ্ধি পাওয়ায় আর্কটিক অঞ্চলের পরিবেশও ক্ষতির মুখে পড়ছে।
সিন্ধুঘোটক
Warthog
একটি পুরুষ বুনো শুয়োরের (বন্য বরাহ) দন্ত
কলাম্বিয়ান ম্যামথের দন্ত
হাতি
**গজদন্ত** (ইংরেজি: Tusk) বলতে হাতির দাঁত বোঝানো হয়। ওপরের পাটির দুটি দীর্ঘ ছেদন দন্তই হাতির দাঁত নামে পরিচিত। দাঁত দুটি সাদাটে। হাতির মুখের নিচের দিক থেকে তরবারির মতো বেরিয়ে থাকে। আফ্রিকার কোন কোন হাতির দাঁতের দৈর্ঘ্য তিন-সাড়ে তিন মিটার পর্যন্ত হয়ে থাকে।

হাতির দাঁতের শিল্পকর্ম
----------------------

সারা পৃথিবীতেই হাতির দাতেঁর শিল্পকর্ম বিখ্যাত। প্রাচীন কাল থেকেই হাতির দাঁত বা গজদন্ত ব্যবহার করে মূর্তি, অলংকার ইত্যাদি তৈরির চল রয়েছে। প্রাচীন গ্রিক, ল্যাটিন, চীন ও ভারতীয় সাহিত্যে হাতির দাঁতের শিল্পকর্মের কথা বিবৃত আছে। ভারতবর্ষে কুষানযুগে হাতির দাঁতের তৈরি শিল্পকর্ম বেশ জনপ্রিয় ছিল। যারা এ ধরনের শিল্প তৈরি করে তাদের বলা হয় গজদন্ত শিল্পী। পশ্চিমবঙ্গের ইদিলপুর আর পূর্ববঙ্গের সিলেটে বহু গজদন্ত শিল্পীর বসবাস ছিল। এসব গজদন্ত শিল্পী তাদের শিল্পকর্মে এদেশের জনজীবনের চিত্র ফুটিয়ে তুলত। তারা হাতির দাঁত দিয়ে সিংহাসন, পালকি, মূর্তি, অশ্বারোহী সৈন্য, জীবজন্তু, রাজদরবার, দাবার ঘুঁটি, খড়ম, ছুরি, কলমদানি, পিঠ চুলকানি ইত্যাদি শৌখিন সামগ্রী তৈরি করত। কেউ বিশেষ কোনো বস্তুর জন্য ফরমায়েশ দিলে গজদন্ত শিল্পীরা তাও তৈরি করে দিত।

মধ্যযুগের প্রথমদিকে উড়িষ্যা এ শিল্পকর্মের প্রধান ব্যবসায় কেন্দ্র হিসেবে গড়ে উঠেছিল। মোগল শাসকদের কাছে হাতির দাঁতের তৈরি বিলাস সামগ্রীর বেশ কদর ছিল। নানা প্রকার হাতির দাঁতের শিল্পকর্ম ভারতবর্ষ থেকে বিদেশে বিশেষ করে ইউরোপে রপ্তানী হতো। ব্রিটিশ-ভারতে হাতির দাঁতের শিল্পকর্মের প্রধান বাজার ছিল ইউরোপ। ইংরেজ বণিকরা আফ্রিকা থেকে হাতির দাঁত এনে তা ভারতীয় গজদন্ত শিল্পীদের দিয়ে শৌখিন জিনিস তৈরি করে ইউরোপ পাঠিয়ে চড়া দামে বিক্রি করত।

আগের জামানায় রাজা-মহারাজা, নবাব, জমিদার তথা শাসক ও ধনীক শ্রেণীর মধ্যে হাতির দাঁতের তৈরি শিল্পকর্মের ব্যাপক ব্যবহার ছিল। তা ছিল আভিজাত্যের প্রতীক। এখনো অনেক পরিবার তাদের গৃহসজ্জার জন্য হাতির দাঁতের জিনিসপত্র ব্যবহার করে থাকে। বাংলাদেশ সহ ভারতবর্ষের বিভিন্ন পাহাড়ি এলাকায় হাতির বসবাস ছিল। সে সময় হাতির দাঁত ছিল সহজলভ্য। সে কারণে হাতির দাঁত ব্যবহার করে শিল্পসামগ্রী তৈরীর ব্যাপকচল শুরু হয়েছিল। বাংলার গজদন্ত শিল্পীদের খ্যাতি ছিল তখন জগৎজোড়া।

### এলোকেশী

বাংলাদেশ জাতীয় জাদুঘরে হাতির দাঁতের তৈরি শিল্পকর্মের সংগ্রহ বেশ সমৃদ্ধ। এসব সামগ্রীর মধ্যে মনোমুগ্ধকর একটি শিল্পকর্মের নাম এলোকেশী। এটি হাতির দাঁত দিয়ে তৈরি পূর্ণাবয়ব এক নারী মূর্তির। গোলাকার পদভূমির ওপর দণ্ডায়মান এক অর্ধনগ্ন নারীর অপূর্ব ভঙ্গিমাও এ শিল্পকর্মে প্রকাশ পেয়েছে। দীর্ঘ কেশ, আকর্ষণীয় মুখমণ্ডল, উন্নত নাক, চমৎকার ঠোঁট ও চিবুক, সুডৌল স্তন, চিকন কোমর, ভারী নিতম্ব দ্বারা বাঙালি সুন্দরী নারীর বৈশিষ্ট্য তুলে ধরা হয়েছে এ শিল্পকর্মে অসাধারণ দক্ষতায়। তাছাড়া ডান হাতের কনুই বাম হাতের ওপর স্থাপিত এবং ডান হাতের মধ্যমা ডান গালে যুক্ত রয়েছে। এর দ্বারা সুন্দরী নারীদের অহঙ্কার এ শিল্পকর্মে তুলে ধরা হয়েছে। নারী মূর্তিটির ডান পা স্বাভাবিক থাকলেও বাম পায়ের গোড়ালি ভূমি থেকে সামান্য উঁচু। বাম পায়ের গোলাকার উন্মুক্ত উরু মূর্তিটিকে আরও আবেদনময়ী করে তুলেছে। উনিশ শতকের তৈরি এ শিল্প কর্মটির উচ্চতা ৫-৭ ইঞ্চি। এ অমূল্য নিদর্শনটির সংগ্রাহক ছিলেন বলধার জমিদার নরেন্দ্র নারায়ণ রায় চৌধুরী।

তথ্যসূত্র
---------

1. ↑  ELEPHANT AND MAMMOTH
2. ↑  হাতির দাঁতের এলোকেশী

বহিঃসংযোগ
---------

* Carved Ivory Tusk
* Objects made from ivory and marine ivory in the collection of the Museum of New Zealand Te Papa Tongarewa
**পিসি লিনাক্স ওএস** (ইংরেজি: PCLinuxOS), সংক্ষেপে পিসিলস, কেডিই প্লাজমা ডেস্কটপকে ডিফল্ট ব্যবহারকারী ইন্টারফেস হিসাবে ব্যবহার করা একটি ফ্রি ও ওপেন সোর্স লিনাক্স ডিস্ট্রিবিউশন। এটার মূল লক্ষ্য ব্যক্তিগত কম্পিউটারে সহজ ব্যবহারযোগ্যতা।

বৈশিষ্ট্য
---------

পিসি লিনাক্স ওএস ডেস্কটপ কম্পিউটিঙের উপর গুরুত্বারোপ করে, বিশেষত বাসা বা ছোটখাটো ব্যবসায় পরিবেশের জন্যে। তবে অধিকাংশ সার্ভারের জন্যে প্যাকেজ থাকলেও, সেদিকে তুলনামূলক কম গুরুত্ব দেয় পিসি লিনাক্স ওএস।

পিসি লিনাক্স ওএস লাইভ সিডি হিসাবে ডিস্ট্রিবিউট করা হয়, যেটি লোকাল হার্ড ডিস্ক ড্রাউভ অথবা ইউএসবি ফ্ল্যাশ ড্রাইভেও ইন্সটল করা যায়। ২০০৯.১ সংস্করণ থেকে, লাইভ ইউএসবি তৈরির জন্যে, একটি ইউএসবি ইন্সটলার প্রদান করা হয়, যেখানে ইচ্ছে হলে ব্যবহারকারীর কনফিগারেশন ও ব্যক্তিগত তথ্য সংরক্ষণ করা যায়। ইউনেটবুটইন ব্যবহার করে পিসি লিনাক্স ওএসের পুরোনো সংস্করণেরও লাইভ ইউএসবি তৈরি করা যায়। পর্যাপ্ত র‍্যাম থাকলে পুরো সিডিই শুধু মেমরি থেকে চালানো যাবে। প্যাকেজ যোগ, বিয়োগ ও হালনাগাদ করতে সিন্যাপটিক প্যাকেজ ম্যানেজারের সাথে সাথে পিসি লিনাক্স ওএস এপিটি-ভিত্তিক এপিটি-আরপিএম প্যাকেজ ম্যানেজার ব্যবহার করে। পর্যাপ্ত মেমরি ও সক্রিয় নেট সংযোগ থাকলে, লাইভ সিডি প্যাকেজ হালনাগাদও করতে পারে। সফটওয়্যারে রিমাস্টারে বিশেষ গুরুত্বারোপের দরুন পিসি লিনাক্স ওএসে মাইলাইভসইডি টুল ব্যবহার করে যে কেউ তার নিজের মত লাইভ সিডি বানাতে পারবে।

* ইন্টারনেটইন্টারনেট
* অফিসঅফিস
* গেমগেম
* মাল্টিমিডিয়ামাল্টিমিডিয়া
* গ্রাফিক্সগ্রাফিক্স
* সিস্টেমসিস্টেম

তথ্যসূত্র
---------

1. ↑
2. ↑
3. ↑  ইউনেটবুটইন - প্রধান পাতা ও ডাউনলোড আগস্ট ৭, ২০১৮তে সংগ্রহ করা হয়েছে
**মারিয়া** (স্পেনীয়: María) কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল।

মূল্যায়ন
---------

আইজ্যাকসের একমাত্র উপন্যাস এটি । তা স্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরনের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়।

উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তার লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত ।

সংক্ষিপ্ত বিবরণ
---------------

ভ্যাল ডেল ককা গ্রামের মারিয়া ও তার কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়!

তথ্যসূত্র
---------

1. ↑  Alfonso M. Escudero, Costumbrismo Il. Literatura Hispanoamericana  ওয়েব্যাক মেশিনে আর্কাইভকৃত ১৬ সেপ্টেম্বর ২০০৮ তারিখে, Ediciones Rialp S.A. Gran Enciclopedia Rialp, 1991. Accessed online 2010-01-21.

বহিঃসংযোগ
---------

* *El Paraíso* Museum photo gallery
* Online text in Feedbooks
**পীর হাবিবুর রহমান (১৯৬৪-২০২২)** বাংলাদেশের একজন বরেণ্য সাংবাদিক, রাজনৈতিক বিশ্লেষক ও কলাম লেখক। তিনি দৈনিক বাংলাদেশ প্রতিদিন পত্রিকার নির্বাহী সম্পাদক হিসেবে দীর্ঘদিন কর্মরত ছিলেন।

জন্ম
----

পীর হাবিবুর রহমান ১৯৬৪ খ্রিস্টাব্দের ১৬ ফেব্রুয়ারি সুনামগঞ্জ  শহরে জন্মগ্রহণ করেন।

শিক্ষাজীবন
----------

পীর হাবিবুর রহমান রাজশাহী বিশ্ববিদ্যালয় থেকে রাষ্ট্রবিজ্ঞান বিভাগে অনার্স সহ মাস্টার্স ডিগ্রী সম্পন্ন করেন।

কর্মজীবন
--------

পীর হাবিবুর রহমান যখন রাজশাহী বিশ্ববিদ্যালয়ের ছাত্র তখন থেকেই সাংবাদিকতার সাথে যুক্ত হন। তিনি রাজশাহী বিশ্ববিদ্যালয় প্রেসক্লাবের প্রতিষ্ঠাতা সদস্যদের অন্যতম ছিলেন। এ সময় তিনি ছাত্র রাজনীতির সঙ্গেও সম্পৃক্ত হন। এরশাদবিরোধী আন্দোলনে যুক্ত থাকার কারণে তাঁকে কারাবরণও করতে হয়েছে। দীর্ঘ কর্মজীবনে পীর হাবিবুর রহমান দৈনিক বাংলাবাজার ,যুগান্তর ,দৈনিক মানবকণ্ঠ,আমাদের সময়  প্রভৃতি পত্র পত্রিকায় কাজ করেছেন। অনলাইন নিউজ পোর্টাল পূর্বপশ্চিমবিডি.নিউজের প্রতিষ্ঠাতা ছিলেন পীর হাবিবুর রহমান। তিনি সর্বশেষ দৈনিক বাংলাদেশ প্রতিদিন  পত্রিকার নির্বাহী সম্পাদক হিসেবে দায়িত্ব পালন করেন।

প্রকাশিত গ্রন্থ
---------------

* পোয়েট অব পলিটিক্স
* ভিউজ আনকাট
* টক অব দ্যা প্রেস
* এক্সক্লুসিভ
* অফ দ্যা রেকর্ড
* রাজনীতির কফিনে শেষ পেরেক
* মন্দিরা
* জেনারেলের কালো সুন্দরী
* বুনোকে লেখা প্রেমপত্র
* খবরের বারান্দা
* বঙ্গবন্ধু বাড়ি আছে

মৃত্যু
------

বরেণ্য সাংবাদিক পীর হাবিবুর রহমান ২০২২ সালের ৫ ফেব্রুয়ারি ঢাকার ল্যাবএইড হসপিটালে মারা যান। তাকে সুনামগঞ্জের মাইজবাড়ি গ্রামের পারিবারিক কবরস্থানে সমাহিত করা হয়।

তথ্যসূত্র
---------

1. 1 2  "সাংবাদিক পীর হাবিবুর রহমান আর নেই"। *Jugantor* (ইংরেজি ভাষায়)। সংগ্রহের তারিখ ২০২২-০৫-০৬।
2. 1 2 3  প্রতিবেদক, বিশেষ। "সাংবাদিক পীর হাবিব মারা গেছেন"। *Prothomalo*। সংগ্রহের তারিখ ২০২২-০৫-০৬।
3. 1 2  "রাজপথের সহযোদ্ধা পীর হাবিবুর রহমান"। *SAMAKAL* (ইংরেজি ভাষায়)। সংগ্রহের তারিখ ২০২২-০৫-০৬।
**রেজিনা জুঁই সবুর-ক্রস** (জন্ম: ১৮ই মার্চ, ১৯৭৪) একজন ইংরেজ ফ্রিল্যান্স খাদ্যবিষয়ক লেখক, রন্ধনশিল্পী এবং ব্লগার। তিনি "*গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ*" এর লেখক।

প্রাথমিক জীবন
-------------

রেজিনা সবুর ১৯৭৪ সালের ২৮ ডিসেম্বর ইংল্যান্ডের লন্ডন শহরে জন্মগ্রহণ করেন এবং একটি বাঙালি ঐতিহ্যে বেড়ে উঠেছেন।

তিনি একটি ফুড অ্যান্ড ড্রিংক জার্নালিজমে অনার্স পাস করেন এবং একটি ব্রডকাস্ট জার্নালিজমে স্নাতকোত্তর ডিপ্লোমা অর্জন করেছেন।

কর্মজীবন
--------

রেজিনা সবুর একটি খাদ্যবিষয়ক এক টেলিভিশন প্রোগ্রামে গবেষক হিসেবে কর্মজীবন শুরু করেন এবং দুই বছরের ধরে জাপানের সাইতামা প্রিফেকচারে নানা ধরনের জাপানি খাবারের রেসিপি শেখেন।

২০০৯ সালের প্রথম দিকে, সবুর তার খাদ্য বিষয়ক ব্লগ গ্যাস্ট্রোগিক শুরু করেন। তিনি বাড়িতে বিভিন্ন খাবার তৈরীতে বিশেষ পারদর্শী।

রেজিনা সবুর *দ্য গার্ডিয়ান*, বিবিসি গুড ফুড, চ্যানেল ফর ফুড, *লি কুল*, *ফর্ক ম্যাগাজিন*, *ইট মি ম্যাগাজিন* এবং *ফায়ার অ্যান্ড নাইফস ফুড কুয়াটারলি* সহ বিভিন্ন খাদ্য ওয়েবসাইটগুলোতে তার লেখা প্রকাশনা রয়েছ। তিনি এছাড়াও *ইভিনিং স্ট্যান্ডার্ড*, রেড ম্যাগাজিন, *দি ইন্ডিপেন্ডেন্ট* *ওলিভ*, *অ্যামেলিয়া'স ম্যাগাজিন* এবং *ওয়েটরোজ কিচেন* ওয়েবসাইটে সুগঠনবিশিষ্ট হয়েছেন।

ব্যক্তিগত জীবন
--------------

রেজিনা সবুর বিবাহিত এবং তার একটি পুত্র সন্তান রয়েছে।

গ্রন্থসমূহ
----------

| বছর | শিরোনাম | প্রকাশক | আইএসবিএন |
| --- | --- | --- | --- |
| ২০১৩ | *গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ* | কাইল বুকস | আইএসবিএন ৯৭৮-০৮৫৭৮৩১০৬৪ |

আরও দেখুন
---------

* জীবনী প্রবেশদ্বার

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

তথ্যসূত্র
---------

1. 1 2  "Howdy foodies: Bloggers and grandmother front Sainsbury's advert" (ইংরেজি ভাষায়)। *The Independent*। ১৭ ডিসেম্বর ২০১৩। সংগ্রহের তারিখ ১ ফেব্রুয়ারি ২০১৪।
2. ↑  "Rejina Sabur-Cross" (ইংরেজি ভাষায়)। Good Food Channel। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
3. ↑  "Make Your Roast Go Further" (ইংরেজি ভাষায়)। *J Sainsbury plc*। ১৬ ডিসেম্বর ২০১৩। সংগ্রহের তারিখ ১ ফেব্রুয়ারি ২০১৪। [*স্থায়ীভাবে অকার্যকর সংযোগ*]
4. ↑  "Rejina Sabur-Cross" (ইংরেজি ভাষায়)। Amazon.co.uk। সংগ্রহের তারিখ ১ ফেব্রুয়ারি ২০১৪।

বহিঃসংযোগ
---------

* টুইটারে রেজিনা সবুর উইকিউপাত্তে এটি সম্পাদনা করুন
* রেজিনা সবুর-ক্রস - *দ্য গার্ডিয়ান* (ইংরেজি)
* রেজিনা সবুর-ক্রস - মার্কিন এজেন্ট (ইংরেজি)
সর্বোচ্চ প্রশাসনিক স্তরে বেলারুশ ছয়টি অবলাস্ট(প্রদেশ)এ বিভক্ত। মিন্সক শহর যার বেলারুশের রাজধানী হিসেবে বিশেষ মর্যাদা আছে, সেটি মিন্সক প্রদেশেরও রাজধানী।
দ্বিতীয় স্তরে প্রদেশ গুলি রেইয়ন্স(জেলা) এ বিভক্ত। ১৯৫০ খ্রিষ্টাব্দ নাগাদ যখন বেলারুশ(তৎকালীন বাইলোরুশিয়ান সোভিয়েত স্যোসালিস্ট রিপাবলিক) যা সোভিয়েত ইউনিয়নের একটি অংশ ছিল তখন এই বিন্যাস স্থির করা হয়। 

* + বিভাগ - ঐকিক দেশ

অবস্থান - বেলারুশ
জন্ম- ১৯৬০
সংখ্যা - ৭ টি
জনসংখ্যা - ১,০২৪,৭৫১ (মোগলিয়েভ)- ১,৪৭১,২৪০ (মিন্সক)
ক্ষেত্রফল - ২৫,১১৮.১ বর্গকিমি (৯,৬৯৮.১৪ বর্গমিটার) 
শাসনব্যবস্থা - প্রাদেশিক সরকার
উপবিভাগ - রাইয়ন\*\*

ইতিহাস
------

বিংশ শতাব্দীর শুরুতেও বেলারুশের সীমানা নির্ধারিত ছিল না। ১৯০০ শতাব্দীতে মূলত সম্পূর্ণ মিন্সক গভর্নোরেট ও মোগলিয়েভ গভর্নোরেট, গ্রোদনো গভর্নোরেটের বেশিরভাগ অঞ্চল, ভিতেবস্ক গভর্নোরেটের কিছু অংশ এবং ভিলনো গভর্নোরেটের(বর্তমানে লিথুয়ানিয়া) কিছু অংশ এর অন্তর্ভুক্ত ছিল। প্রথম বিশ্বযুদ্ধে পোল্যান্ডের স্বাধীনতা লাভ, ১৯২০-১৯২১ এ পোল্যান্ড-সোভিয়েত যুদ্ধে এর সীমানা পরিবর্তন হয়। ১৯২১ এ কেবল মিন্সক গভর্নোরেট(পশ্চিম অংশ ব্যতীত),গোমেল প্রদেশের পশ্চিম অংশ,মাহিলোর এক টুকরো পশ্চিম অংশ এবং ভিয়েতবস্কের একটি ক্ষুদ্র অংশ এর অন্তর্ভুক্ত ছিল। ১৯২৬ এ গোমেল প্রদেশের পূর্ব অংশ এর অন্তর্ভুক্ত হয়। ১৯৩৮ এ সোভিয়েত বেলারুশে নতুন প্রশাসনিক বিভাগ অবলাস্ট বা ভবলাস্ট এর সূচনা হয়। দ্বিতীয় বিশ্বযুদ্ধে আবারও এর সীমানা পরিবর্তন হয়। ১৯৩৯ এ বারানভিচি,বেলাস্টক, ব্রেস্ট, মিন্সক ও ভিলয়কা অবলাস্ট বেলারুশে যুক্ত হয়। ১৯৪৪ এ বেলাস্টক অবলুপ্ত হয়ে নতুন অবলাস্ট বাবরুয়স্ক,গ্রোদনো ও পোলস্টক তৈরী হয়। ভিলেইক অবলাস্টের নাম পরিবর্তন হয়ে মোলোডেকনো অবলাস্ট হয়।

১৯৩৮ থেকে ১৯৬০ অবধি এই অবলাস্ট গুলির অস্তিত্ব এই রূপ ছিল
বাবরুয়স্ক অবলাস্ট ১৯৪৪ এ সূচনা, ১৯৫৪ এ অবলুপ্তি
বারানাভিচি অবলাস্ট ১৯৩৯ এ সূচনা, ১৯৫৪ এ অবলুপ্তি
বেলাস্টক অবলাস্ট ১৯৩৯ এ সূচনা, ১৯৪৪ এ অবলুপ্তি (বর্তমানে পোল্যান্ডের বিয়লিস্টক)
ব্রেস্ট অবলাস্ট ১৯৩৯ এ সূচনা
গোমেল অবলাস্ট ১৯৩৮ এ সূচনা
গ্রোদনো অবলাস্ট ১৯৪৪ এ সূচনা
মালোডিয়েকনা অবলাস্ট(ভিলিয়েকের পরিবর্তিত নাম) ১৯৪৪ এ সূচনা, ১৯৬০ এ অবলুপ্তি
মোগলিয়েভ অবলাস্ট ১৯৩৮ এ সূচনা
মিন্সক অবলাস্ট ১৯৩৮ এ সূচনা
নাভারুদাক অবলাস্ট ১৯৩৯ এ সূচনা
পিন্সক অবলাস্ট ১৯৩৯ এ সূচনা, ১৯৫৪ এ অবলুপ্তি
পোলস্টক অবলাস্ট ১৯৪৪ এ সূচনা, ১৯৫৪ এ অবলুপ্তি
পোলোসিয়া অবলাস্ট ১৯৩৮ এ সূচনা,১৯৫৪ এ অবলুপ্তি
ভিতেবস্ক অবলাস্ট ১৯৩৮ এ সূচনা, 
ভিলয়েকা অবলাস্ট ১৯৩৯ এ সূচনা, ১৯৪৪ এ অবলুপ্তি

তথ্যসূত্র
---------
**মারিফাত** (আরবী: معرفة‎; বাংলা অর্থ ‘জ্ঞান বা প্রজ্ঞা’) হচ্ছে সূফিবাদের শেষ‌ স্তর। মারিফাত অন্বেষীকে ‘আরিফ’বা সর্বজ্ঞানী বলা হয়।'

ব্যাখ্যা
--------

সূফিবাদের চারটি স্তর হচ্ছে শরীয়ত,ত্বরীকত,হাকীকত ও মারিফাত। শরীয়তের জ্ঞান,ত্বরীকতগত ও হাকীকতগত অভিজ্ঞতার সমন্বয় চর্চায় মারিফাত অনুসন্ধান বা অর্জন করে।

মারিফত অর্জিত আরিফ সম্পর্কে সুফিবাদের নিয়ম বা পদ্ধতির বই 'মাকামাত আল-আবরা' বইয়ের ২৫ তম বাণীর লেখক ও সূফিবাদের শিক্ষক আবু সাঈদ বলেন 

> "দুই জগতের সব সৃষ্টির মাঝে (আরিফ) স্রষ্টাকে খুজে পান এবং তাকে তাদের অন্তর্ভুক্ত করায় কোন অভিযোগ নেই।"
> 
> 
> 

একটি উদাহরণে বলা হয়েছে যে মারিফাত হচ্ছে সাগর থেকে মুক্তা সংগ্রহের মত। যেখানে শরীয়াহ হচ্ছে নৌকা,ত্বরীকত হচ্ছে সমুদ্রে ডুব দেয়া ও মুক্তা সংগ্রহের পদ্ধতি, হাকীকত হচ্ছে মুক্তা মারিফাত হচ্ছে সেই ক্ষমতা যেটি মুক্তা গুলো চিনতে পারে। 

মারফত তত্ত্বটি এসেছে খিদির ও মুসা আ. এর ঘটনা থেকে। যেখানে খিদিরের এই জ্ঞান বা ক্ষমতা রয়েছে।মারফত কখনো শেখানো যায়না বরং পূর্বের তিনটি নিয়ম অনুসরণ ও উৎকৃষ্ট চর্চার মাধ্যমে এটি অর্জিত হয়।

আরো দেখুন
---------

* হিকমাহ
* শরীয়াহ
* হাকীকত

তথ্যসূত্র
---------

1. ↑  *Encyclopaedic Dictionary of Religion* vol. 1 আইএসবিএন ৮১৮২০৫২০৩৩, 2005, p. 67
2. ↑  Geertz, Clifford (১৯৭৬)। *The religion of Java*। University of Chicago Press। পৃষ্ঠা 183। আইএসবিএন 9780226285108। সংগ্রহের তারিখ ২০ ডিসেম্বর ২০১৬।

* Damadi, M. (এপ্রিল ১৯৭১)। *Maqamat-l arba'in*।
* Gulen, M. Fethullah (২০০৪)। *Key Concepts in the Practice of Sufism, Emerald hills of the heart*। **2**। পৃষ্ঠা 135।
**পার্সি টাইসন প্লাম লুইস** (ইংরেজি: Plum Lewis; জন্ম: ২ অক্টোবর, ১৮৮৪ - মৃত্যু: ৩০ জানুয়ারি, ১৯৭৬) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন ‘প্লাম’ ডাকনামে পরিচিত **প্লাম লুইস**।

প্রারম্ভিক জীবন
---------------

অক্সফোর্ড বিশ্ববিদ্যালয়ে অধ্যয়ন করেছেন তিনি। ১৯০৭-০৮ মৌসুমের শুরুতে তিনি বেশ কিছু প্রথম-শ্রেণীর খেলায় অংশ নিয়েছেন। অধিকাংশই ওয়েস্টার্ন প্রভিন্সের সদস্য থাকা অবস্থায় খেলেছেন। ১৯১৩-১৪ মৌসুমে এমসিসি দল দক্ষিণ আফ্রিকা সফরে যায়। সফরের প্রথম খেলায় সফরকারী দলের বিপক্ষে ওয়েস্টার্ন প্রভিন্সের সদস্যরূপে ১৮৫ মিনিটে ১৫১ রানের ইনিংস উপহার দেন তিনি। দুই সপ্তাহ পর একই দলের বিপক্ষে কেপ প্রদেশের পক্ষে খেলেন। এবারো তিনি সফলতা পাননি। তাস্বত্ত্বেও প্রথম টেস্ট খেলায় তাকে অন্তর্ভুক্ত করা হয়েছিল।

টেস্ট ক্রিকেট
-------------

১৩ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে প্লাম লুইসের। এটিই তার একমাত্র টেস্টে অংশগ্রহণ ছিল। উভয় ইনিংসেই তিনি শূন্য রান করেন। উভয় ক্ষেত্রেই ‘কট ওলি বোল্ড বার্নস জিরো’ পরিসংখ্যান বহিতে উল্লেখ করা হয়। খেলায় তার দল ইনিংস ও ১৫৭ রানের বিশাল ব্যবধানে পরাভূত হয়েছিল।

বিশ্বযুদ্ধে অংশগ্রহণ
--------------------

প্রথম বিশ্বযুদ্ধে সক্রিয়ভাবে ফ্রান্সে অংশগ্রহণ করেন। এ সময় তিনি লেফট্যানেন্ট-কর্নেল পদবীধারী ছিলেন। বেশ কয়েকবার পায়ে আঘাতপ্রাপ্ত হন। যুদ্ধ শেষে ‘এমসি’ ও ‘বার’ লাভ করেন।

দ্বিতীয় বিশ্বযুদ্ধেও কর্মকর্তা হিসেবে দায়িত্ব পালন করেন। তবে এবার সরাসরি যুদ্ধক্ষেত্রে ছিলেন না তিনি। এরপর তিনি আইনজীবী হিসেবে কর্মরত ছিলেন।

ব্যক্তিগত জীবন
--------------

৮ জুলাই, ১৯৭৩ তারিখে বিখ্যাত ইংরেজ ক্রিকেট তারকা উইলফ্রেড রোডসের দেহাবসানের পর তিনি বয়োজ্যেষ্ঠ জীবিত টেস্ট ক্রিকেটারের সম্মাননা লাভ করতে থাকেন। ৩০ জানুয়ারি, ১৯৭৬ তারিখে নাটালের ডারবানে ৯২ বছর বয়সে প্লাম লুইসের দেহাবসান ঘটে।

তথ্যসূত্র
---------

1. ↑  Western Province v MCC 1913-14
2. ↑  South Africa v England, Durban 1913-14
3. ↑  "Australia's Karachi heartbreak"। *ESPN Cricinfo*। সংগ্রহের তারিখ ৪ অক্টোবর ২০১৭।
4. ↑  *The Cricketer*, April 1976, p. 73.
5. ↑  *Wisden* 1977, p. 1045.

আরও দেখুন
---------

* টাইগার স্মিথ
* জিমি ব্লাঙ্কেনবার্গ
* সানফয়েল সিরিজ
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে প্লাম লুইস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে প্লাম লুইস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|  |  |  |
| --- | --- | --- |
| পূর্বসূরীউইলফ্রেড রোডস | **বয়োজ্যেষ্ঠ জীবিত টেস্ট ক্রিকেটার**৮ জুলাই, ১৯৭৩ – ৩০ জানুয়ারি, ১৯৭৬ | উত্তরসূরীটাইগার স্মিথ |
|
**আল-ফাদেকের মসজিদ** (আরবি: مسجد الفضيخ) বা অ্যাসি-সিয়ামস মসজিদ, মসজিদটি পূর্বে নবী মুহাম্মদ এবং তাঁর সাহাবারা যখন তাদের শত্রুদের দ্বারা ঘিরে থাকত তখন নামাজের জন্য ব্যবহৃত হত এবং পরে এটি মসজিদ হিসাবে নামকরণ করা হয়েছিল বানী নধির। অন্যদিকে বলা হয়ে থাকে যে আয়াত যে অ্যালকোহল নিষিদ্ধ করেছিল এখানে অবতীর্ণ হয়েছিল এবং মুসলমানরা তখন এখানে মদ ছড়িয়ে দেয়। এই ধর্মীয় অনুষ্ঠানের গুরুত্ব বিবেচনা করে, যা ধর্মীয় আদেশের আনুগত্যের সাথে আচরণ করে, মসজিদটি পরে নামকরণ করা হয় আল-ফাদেক, যার অর্থ রান্না করার আগে খেজুর দ্বারা তৈরি একটি পানীয়। 

মসজিদটি মদীনার মাঝামাঝি ওয়াদী মুদজাইনাবে অবস্থিত, আল-মসজিদ আন-নববি থেকে কম বা কম ৩.৫ কিমি এবং কিউবা মসজিদ থেকে ১ কিলোমিটার দূরে অবস্থিত।

আরও দেখুন
---------

* সৌদি আরবের মসজিদের তালিকা

তথ্যসূত্র
---------

1. ↑  Ilyas Abdul Ghani, Muhammad (২০০৫)। *Sejarah Madinah Munawwarah Bergambar*।

| * দে
* স
সৌদি আরবের মসজিদ |
| --- |
| 
* আতবান বিন মালিক মসজিদ
* আনবাড়িয়া মসজিদ
* আল-ইজাবাহ মসজিদ
* আল জুম'আ মসজিদ
* আল-ফকাইর মসজিদ
* আল-সাকিয়া মসজিদ
* আস-সাজাদাহ মসজিদ
* আস-সাবাক মসজিদ
* Al-Rayah mosque
* জাওয়থা মসজিদ
* ফাশ মসজিদ
* বাইয়াহ মসজিদ
* বনি বায়দাহ মসজিদ
* বাদশাহ সৌদ মসজিদ
* Bani Haritsah Mosque
* মসজিদ আল কিবলাতাইন
* আল-গামামাহ মসজিদ
* মসজিদে আল ফাদেক
* মসজিদ আল-হারাম
* মসজিদে কুবা
* মসজিদে তানিম
* মসজিদে নববী
* মসজিদে বনি হারাম
* মসজিদে শাজারাহ
* মানারাতেইন মসজিদ
* Mosque of the Jinn
* The Seven Mosques

 | Flag of Saudi Arabia |
| 
* বিষয়শ্রেণী
* সৌদি আরবে ইসলাম
* দেশ অনুযায়ী মসজিদ

 |
ভিয়েতনামের লাল নদী বা রেড নদীর বদ্বীপ অঞ্চলের অবস্থান
রেড নদী ডেল্টা (ভিয়েতনামি: Đồng bằng sông Hồng, বা চু থং সওং হং) হল লাল নদী এবং উত্তরাঞ্চলীয় ভিয়েতনামের থাদি বিন নদীর সাথে মিলিত হয়ে গঠিত সমতল নিচু ভূমি। বদ্বীপ অঞ্চলে সবচেয়ে ছোট এলাকা কিন্তু সর্বাধিক জনসংখ্যা এবং জনসংখ্যার ঘনত্ব রয়েছে। প্রায় ১৫,০০ বর্গ কিলোমিটার বদ্বীপ এলাকা একটি নদী বাঁধ দ্বারা সুরক্ষিত। এটি একটি কৃষিভিত্তিক সমৃদ্ধ এলাকা এবং ঘনবসতিপূর্ণ এলাকা। বেশিরভাগ জমি ধান চাষের জন্য ব্যবহৃত হয়।
আট প্রদেশে, দুইটি পৌরসভা, রাজধানী হ্যানয় এবং হাইফং বন্দর বদ্বীপটিতে অবস্থান করছে। এর প্রায় ১৯ মিলিয়ন জনসংখ্যা রয়েছে।

রেড নদী বদ্বীপ ভিয়েতনামী সম্প্রদায়ের মানুষকে কঠোর জীবন যাপনে বাধ্য করে। এখানে জলের আধিক্য ধান উৎপাদনে সাহায্য করে।

ভিয়েতনাম যুদ্ধের সময় মার্কিন যুক্তরাষ্ট্রের যুদ্ধক্ষেত্র দ্বারা এই অঞ্চলে বোমা হামলা হয়েছিল।

২০০৪ সালে ইউনেস্কো ম্যান এবং বায়োস্ফিয়ার প্রোগ্রামের অংশ হিসাবে এই অঞ্চলে রেড নদী বদ্বীপ জীবজগতের রিজার্ভ হিসেবে মনোনীত হয়েছিল

ভূগোল
-----

প্রায় ১৫০ কিলোমিটার বিস্তৃত, লাল নদী বদ্বীপটি টনকিনের উপসাগরের পশ্চিমাঞ্চলীয় উপকূল অঞ্চলে অবস্থিত। রেড নদী ভিয়েতনাম দ্বিতীয় বৃহত্তম নদী এবং পূর্ব এশিয়া উপকূলের পাঁচটি বৃহত্তম নদীর একটি। চীন থেকে ভিয়েতনামের অংশে এটি ঢুকে পড়ে জল এবং পলল নিষ্কাশন করে ও টনকিন উপসাগরে জল প্রবাহকে প্রভাবিত করে।

বদ্বীপের অর্থনীতি
-----------------

সমৃদ্ধ প্রাকৃতিক সম্পদ এবং অনুকূল প্রাকৃতিক অবস্থার দ্বারা, বদ্বীপটির সক্রিয় অর্থনৈতিক উন্নয়ন এবং উচ্চ জনসংখ্যার ঘনত্বের একটি ক্ষেত্র হয়ে উঠেছে। ২০০৩ সালে, ভিয়েতনামের ৭৮ মিলিয়ন মানুষের মধ্যে, প্রায় এক তৃতীয়াংশ (২৪মিলিয়ন) রেড নদী অববাহিকায় বসবাস করে, বদ্বীপটিতে ১৭ মিলিয়নেরও বেশি মানুষ বসবাস করে। ভিয়েত ট্রিই, হ্যানয়, হাইফং এবং নাম ধিনহ হল রেড নদীর বদ্বীপের মধ্যে বড় শিল্প এলাকা।

কৃষিভিত্তিকভাবে রেড নদী বদ্বীপ ভিয়েতনামের অন্যতম গুরুত্বপূর্ণ ধান উৎপাদনকারী অঞ্চল, জাতীয় ফসলের ২০% উৎপাদন করে। উপরন্তু বদ্বীপ অঞ্চল অন্যান্য গুরুত্বপূর্ণ অর্থনৈতিক কার্যক্রম যেমন মৎস্য, জলাশয়, কৃষি, বনভূমি নির্মাণ, ম্যানগ্রোভ বন ইত্যাদি গুরুত্বপূর্ণ ভূমিকা পালন করে। এই বিকাশের চাপের ফলে পরিবেশ ও বাস্তুতন্ত্র দূষণের হুমকি, মাছ ধরার এবং জলাশময়ে হুকির সম্মুখীন হতে পারে। প্রাকৃতিক বাসস্থান ধ্বংস বদ্বীপের বন্যা, উপকূলীয় ক্ষয়, সিলিং, লবণের পানি অনুপ্রবেশ ইত্যাদি কারণে বদ্বীপে আর্থ-সামাজিক উন্নয়ন প্রভাবিত হয়।

দেখুন: ট্রান ডুক থানহ, ২০০৩. লাল নদীটির পরিবেশ ও বাস্তুতন্ত্রের গবেষণাসমূহ: কার্যক্রম এবং ফলাফলগুলির উপর একটি সংক্ষিপ্ত বিবরণ। সামুদ্রিক সম্পদ ও পরিবেশ টি.এক্স: ৩৪-৫৩ প্রকাশনা হাউস বিজ্ঞান ও প্রযুক্তি। হ্যানয়।

আরও দেখুন
---------

* রেড নদী ডেল্টা কোলফিল্ড

তথ্যসূত্র
---------

1. ↑  Whitfield, D. *Historical and Cultural Dictionary of Vietnam*. Metuchen, New Jersey: The Scarecrow Press, 1976
2. ↑  "Red River Delta | United Nations Educational, Scientific and Cultural Organization"। *www.unesco.org*। সংগ্রহের তারিখ ২০১৬-০৬-২৭।
3. ↑
COLLECTIE TROPENMUSEUM Rok met panoramische beschildering van Indonesisch landschap TMnr 6217-7
একটি **স্কার্ট** একটি পোশাক বা গাউন নিচের অংশ, কোমর থেকে নিচের দিক থেকে ব্যক্তির আচ্ছাদন, বা এই উদ্দেশ্যে পরিবেশন করা একটি পৃথক বাইরের পোশাক। 

স্কার্টের হিমলিকে মণি থেকে তফাত পর্যন্ত পরিবর্তিত হতে পারে এবং শালীনতা এবং নন্দনতত্বের পাশাপাশি পরিধানকারীর ব্যক্তিগত স্বাদ অনুযায়ী সাংস্কৃতিক ধারণা অনুসারে আলাদা হতে পারে, যা ফ্যাশন এবং সামাজিক প্রেক্ষাপটে এমন বিষয়গুলির দ্বারা প্রভাবিত হতে পারে। সর্বাধিক স্কার্টগুলি স্ব-স্থায়ী পোশাক হয়, তবে কিছু স্কার্টের মতো প্যানেল অন্য ধরনের পোশাক যেমন লেগিন, শর্টস, এবং স্যুইমেটিস ইত্যাদি হতে পারে।

পশ্চিমা বিশ্বের মধ্যে স্কার্টরা সাধারণত মহিলাদের দ্বারা পরিধান করা হয়; স্কটল্যান্ড এবং আয়ারল্যান্ডের মধ্যে একটি ঐতিহ্যগত পুরুষের পোশাক যা মুসলিম সংস্কৃতির দ্বারা এবং খিলান দ্বারা পরা হয় যা izaar হিসাবে কিছু ব্যতিক্রম সঙ্গে। কিছু ফ্যাশন ডিজাইনার, যেমন জাঁ পল Gaultier, পুরুষদের skirts প্রদর্শিত। [উদ্ধৃতি প্রয়োজন] অন্যান্য সংস্কৃতির ঐতিহ্যগতভাবে স্কার্ট পরতে

তার সহজতম সময়ে, একটি স্কার্ট উপাদান একটি একক টুকরা (যেমন pareos) থেকে তৈরি একটি draped জামাকাপড় হতে পারে, কিন্তু অধিকাংশ skirts কোমর বা কাঁটা এবং নিচের উল্লম্ব শরীরের লাগানো হয়, ডার্ট মাধ্যমে চালু পূর্ণতা সঙ্গে , গোলাকার, pleats, বা প্যানেল। আধুনিক স্কার্টগুলি সাধারণত হালকা তৈরি হয় মধ্য-ওজন কারখানার মতো, যেমন ডিনিম, জার্সি, ওয়েস্টেড বা পপলিন। পাতলা বা clingy কাপড় স্কিনস প্রায়ই স্কার্ট drape এর উপাদান ভাল এবং শালীনতা জন্য স্লিপ সঙ্গে ধৃত হয়।

তথ্যসূত্র
---------

1. ↑  "Skirt"অর্থের বিনিময়ে সদস্যতা প্রয়োজন। *অক্সফোর্ড ইংলিশ ডিকশনারি* (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)
2. ↑  Hill, Daniel Delis (২০০৭)। *As seen in Vogue : a century of American fashion in advertising* (1. pbk. print. সংস্করণ)। Lubbock, Tex.: Texas Tech University Press। পৃষ্ঠা 23–25। আইএসবিএন 978-0-89672-616-1।
১৯৭৭-এর অ্যাপল ২
**রেট্রোকম্পিউটিং** হলো আধুনিক সময়ে পুরোনো কম্পিউটার হার্ডওয়্যার ও সফটওয়্যার ব্যবহার করা। রেট্রোকম্পিউটিং সাধারণত প্রযুক্তির বাস্তবিক প্রয়োগের চেয়ে শখ ও বিনোদন হিসেবে বিবেচিত হয়। প্রযুক্তি উৎসাহীরা প্রায় আবেগীয় কারণে দুর্লভ বা মূল্যবান হার্ডওয়্যার ও সফটওয়্যার সংগ্রহ করে। যাইহোক, অনেকে এর ভাল ব্যবহারও করেন।

রেট্রোসিস্টেম ২০১০, এথেন্সে একটি রেট্রোকম্পিউটিং অনুষ্ঠান

ঐতিহাসিক রেট্রোকম্পিউটিং
------------------------

রেট্রোকম্পিউটিঙের আরও গুরুত্বপূর্ণ ধারা কম্পিউটার হার্ডওয়্যার ইতিহাসের একটি অংশ। এটাকে কম্পিউটিঙে নিরীক্ষামূলক পুরাতত্ত্বের এনালগ হিসেবে দেখা হয়। কিছু উল্লেখযোগ্য উদাহরণের মধ্যে রয়েছে ব্যাবেজের ডিফারেন্স ইঞ্জিনের পুনর্গঠন (এর ডিজাইনেরও ১০০ বছর পর) এবং ২০০০ সালে প্ল্যানকাল্কলের প্রয়োগ (এর উদ্ভবের অর্ধশতাব্দী পরে)।

অতীতের কম্পিউটার
----------------

১৯৭৬ সাল থেকে ব্যক্তিগত কম্পিউটার রয়েছে। কিন্তু এ সময়ে অনেকগুলো প্রযুক্তিক বিপ্লব ঘটে গেছে যা পুরোনো লুপ্ত কম্পিউটার সরঞ্জামগুলো আবর্জনার স্তূপে পরিণত করেছে। তৎসত্ত্বেও, অই সময়ে এ অব্যবহার্য কম্পিউটারগুলো ভিন্টেজ কম্পিউটার সংগ্রহকারীদের একটি নতুন উপ-সংস্কৃতির জন্ম দেয়, যারা এ দুর্লভ পণ্যগুলো সংগ্রহ করতে বিশাল অঙ্কের অর্থও খরচ করে, শুধুমাত্র প্রদর্শনীর জন্যে নয়, তাদের পূর্ণ কার্যক্ষম ঐতিহ্যও ফিরিয়ে আনতে ইচ্ছুক তারা, যার মধ্যে রয়েছে সক্রিয় সফটওয়্যার উন্নয়ন, ও আধুনিক ব্যবহারের জন্যে অভিযোজন। এর মধ্যে রয়েছে তথাকথিত হ্যাকাররা যারা নতুন ও পুরোনো কম্পিউটার থেকে নতুন শংকর কম্পিউটার যুক্ত, হালনাগাদ ও তৈরী করে। ইথারনেট ইন্টারফেসসমূহ অনেক পুরোনো ৮-বিট যন্ত্রের জন্যে সীমাবদ্ধ ইন্টারনেট সংযোগের জন্যে ডিজাইন করা হয়েছে; যেখানে ব্যবহারকারীরা ব্যবহারকারী গ্রুপ, বুলেটিন বোর্ড ও সফটওয়্যারের ডাটাবেসে প্রবেশ করতে পারে।

ড্রাইভ সহ অল্টেয়ার ও আইএমএসএআই কম্পিউটার সমূহ।

তথ্যসূত্র
---------

1. ↑  "রেট্রোকম্পিউটিং জাদুঘর"। Catb.org। সংগ্রহের তারিখ ৪ জানুয়ারি ২০১৯।

বহিঃসংযোগ
---------

* রেট্রো কম্পিউটার জাদুঘর, লিসেস্টারসেয়ার, যুক্তরাজ্যে একটি কম্পিউটার জাদুঘর।
**অলিভিয়েট বাইস** (পূর্ব পদনামঃ **ডারুহি,** জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়ায় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন।

অলিম্পিক পরিসংখ্যান
-------------------

সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন।

তথ্যসূত্র
---------

* জীবনী প্রবেশদ্বার

1. ↑  "First female competitors at the Olympics by country"। *Olympedia*। সংগ্রহের তারিখ ৮ জুন ২০২০।
2. ↑  "Olivette Daruhi Bio, Stats, and Results | Olympics at Sports-Reference.com"। *web.archive.org*। ২০২০-০৪-১৮। ২০২০-০৪-১৮ তারিখে মূল থেকে আর্কাইভ করা। সংগ্রহের তারিখ ২০২১-০১-০৬।
***স্কারফেস*** হল মার্কিন লেখক আর্মিটেজ ট্রেইল রচিত ইংরেজি ভাষার উপন্যাস। এটি ১৯২৯ সালে রচিত হয় এবং ১৯৩০ সালে প্রকাশিত হয়। এই উপন্যাস অবলম্বনে ১৯৩২ সালে *একই নামের* চলচ্চিত্র নির্মিত হয়। ১৯৩০ সালে মাত্র ২৮ বছর বয়সে লেখক ট্রেইল মৃত্যুবরণ করেন।

গল্প সংক্ষেপ
------------

এই বইয়ের গল্প গ্যাংস্টার আল কাপোনের জীবনী হতে অনুপ্রাণিত, যার ডাকনাম ছিল "স্কারফেস"। গল্পে টনি স্কারফেস কামোন্তে আল স্প্রিংগোলার অপরাধীদের নেতা হওয়ার পর শিকাগোর অবৈধ মাদক ব্যবসায়ে কর্তৃত্ব স্থাপন করতে চান। তিনি তার ভাইয়ের গুলিতে মারা যান, যিনি প্রথম বিশ্বযুদ্ধকালীন পরিবার থেকে আলাদা হয়ে গিয়েছিলেন।

উপযোগকরণ
--------

### ১৯৩২-এর চলচ্চিত্র

মূল নিবন্ধ: স্কারফেস (১৯৩২-এর চলচ্চিত্র)
*স্কারফেস* হল হাওয়ার্ড হিউজ ও হাওয়ার্ড হক্‌সের যৌথ প্রযোজনায় এবং হাওয়ার্ড হক্‌সের পরিচালনায় ১৯৩২ সালের মার্কিন গ্যাংস্টারধর্মী চলচ্চিত্র। আর্মিটেজ ট্রেইলের এই উপন্যাস অবলম্বনে এটি চলচ্চিত্রের উপযোগ করেন বেন হেচ এবং চিত্রনাট্য রচনা করেন ডব্লিউ. আর. বার্নেট, জন লি মাহিন ও সেটন আই. মিলার। ছবিতে শ্রেষ্ঠাংশে অভিনয় করেন পল মুনি, যাকে আন্টোনিও "টনি" কামন্তে নামক এক গ্যাংস্টার চরিত্রে দেখা যায়। এছাড়া অন্যান্য ভূমিকায় কামোন্তের বোন চরিত্রে অ্যান ডভোরাক এবং ক্যারেন মর্লি, অসগুড পার্কিন্স, জর্জ র‍্যাফ্‌ট ও বরিস কারলভ অভিনয় করেন।

### ১৯৮৩-এর চলচ্চিত্র

মূল নিবন্ধ: স্কারফেস (১৯৮৩-এর চলচ্চিত্র)
*স্কারফেস* হল অলিভার স্টোন রচিত ও ব্রায়ান দে পালমা পরিচালিত ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। মূল উপন্যাসের উপযোগকরণ না করে বরং এটি হাওয়ার্ড হক্‌সের ১৯৩২ সালের *স্কারফেস* চলচ্চিত্রের পুনর্নির্মাণ হিসেবে নির্মিত হয়েছে। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও।

তথ্যসূত্র
---------

1. ↑  গেটেল, অলিভার (মার্চ ১৮, ২০১৫)। "'Scarface' remake says hello to 'Straight Outta Compton' screenwriter"। *লস অ্যাঞ্জেলেস টাইমস*। লস অ্যাঞ্জেলেস। সংগ্রহের তারিখ ২৬ আগস্ট ২০১৮।
2. ↑  "Scareface (1932)"। *টার্নার ক্লাসিক মুভিজ*। আটলান্টা: Turner Broadcasting System (Time Warner)। সংগ্রহের তারিখ ২৬ আগস্ট ২০১৮।
3. ↑  "Scareface (1983)"। *টার্নার ক্লাসিক মুভিজ*। আটলান্টা: Turner Broadcasting System (Time Warner)। ১৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।

বহিঃসংযোগ
---------

| * দে
* স
*স্কারফেস* |
| --- |
| উপন্যাস | 
* *স্কারফেস* (১৯২৯)

 |
| চলচ্চিত্র | 
* *স্কারফেস* (১৯৩২)
* *স্কারফেস* (১৯৮৩)

 |
| গেমস | 
* *স্কারফেস: দ্য ওয়ার্ল্ড ইজ ইওরস*
* *স্কারফেস: মানি. পাওয়ার. রেসপেক্ট.*
* *স্কারফেস*

 |
**বল্লা করোনেশন উচ্চ বিদ্যালয়** বাংলাদেশের টাঙ্গাইল জেলার একটি সরাকারি বিদ্যালয়। এটি ১৯১১ সালে স্থাপিত হয়। এই অঞ্চলে বল্লা করোনেশন উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান হিসেবে পরিচিত।

ইতিহাস
------

ব্রিটিশ সম্রাট পঞ্চম জর্জ ১৯১১ সালে তার সিংহাসন ত্যাগ করেন। এরপর ষষ্ঠ জর্জ সেই সিংহাসনে আরোহণ করেন। এই সময় সাম্রাজ্যব্যাপী ষষ্ঠ জর্জ এর অভিষেক অনুষ্ঠিত হয়। অভিষেক অনুষ্ঠানটি স্মরণীয় রাখার জন্য এলাকায় শিক্ষা বিস্তারের লক্ষ্যে বিশিষ্ট ধনাঢ্য ব্যবসায়ী ও সমাজকর্মী বাবু নবীন চন্দ্র সাহা ১৯১১ সালে বিদ্যালয়টি প্রতিষ্ঠা করেন।

সেই সময়ে বিদ্যালয়টির নামকরণ করা হয় দি করোনেশন হাই স্কুল, বল্লা। এর পরে এর নাম পরিবর্তন করে নতুন নামকরণ করা হয়, বল্লা করোনেশন হাই ইংলিশ স্কুল। এর পরে বিভিন্ন সময়ে একাধিকবার নাম পরিবর্তন হয়ে স্কুলটির বর্তমান নাম বল্লা করোনেশন উচ্চ বিদ্যালয় হিসেবে স্বীকৃত।

একাডেমিক কার্যক্রম
------------------

এই বিদ্যালয়ে দুই শিফটে শিক্ষাদান করা হয়। বিদ্যালয়ে প্রথম থেকে দশম শ্রেণি পর্যন্ত ক্লাস হয়ে থাকে। এই বিদ্যালয়টি ঢাকা শিক্ষা বোর্ড এর অধীনে এর কার্যক্রম পরিচালনা করে থাকে।

অবকাঠামো
--------

বিদ্যালয়ের দুইটি একাডেমিক ভবন রয়েছে। মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধান শিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার।

আরো দেখুন
---------

* গেটওয়ে অব ইন্ডিয়া
* বঙ্গীয় মুসলমান সাহিত্য সমিতি
* রাজেন্দ্র কিশোর সরকারি উচ্চ বিদ্যালয়

তথ্যসূত্র
---------

1. ↑  "শিক্ষা প্রতিষ্ঠান / City Portal of Rajshahi, Bangladesh"। *বল্লা করোনেশন উচ্চ বিদ্যালয়*। Rajshahi City Corporation। [*স্থায়ীভাবে অকার্যকর সংযোগ*]
2. ↑  "বল্লা করোনেশন উচ্চ বিদ্যালয়"। সংগ্রহের তারিখ ১ অক্টোবর ২০১৬। [*স্থায়ীভাবে অকার্যকর সংযোগ*]
**স্কাল-ব্জাং-'জিগ্স-মেদ-নাম-ম্খা'-ব্জাং-পো** (ওয়াইলি: *skal bzang 'jigs med nam mkha' bzang po*) (১৮৭৫-১৮৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম জাম-ত্শা-গ্সের-খ্রি (ওয়াইলি: *zam tsha gser khri*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

স্কাল-ব্জাং-'জিগ্স-মেদ-নাম-ম্খা'-ব্জাং-পো ১৮৭৫ খ্রিষ্টাব্দে তিব্বতের আমদো অঞ্চলের খো-ত্শে (ওয়াইলি: *kho tshe*) নামক স্থানে জন্মগ্রহণ করেন। স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: *skal bzang thub bstan dbang phyug*) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে 'জিগ্স-মেদ-ব্সাম-গ্রুব-র্গ্যা-ম্ত্শো (ওয়াইলি: *'jigs med bsam grub rgya mtsho*) নামক চতুর্থ জাম-ত্শা-গ্সের-খ্রি (ওয়াইলি: *zam tsha gser khri*) উপাধিধারী বৌদ্ধ লামার পুনর্জন্ম রূপে চিহ্নিত করেন। ১৮৮৬ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহার থেকে শিক্ষালাভ করেন। ১৮৯৫ খ্রিষ্টাব্দেতাকে ভিক্ষুর শপথ প্রদান করেন। ১৮৯৯ খ্রিষ্টাব্দে তিনি মৃত্যুবরণ করেন।

তথ্যসূত্র
---------

1. ↑  Chhosphel, Samten (জানুয়ারি ২০১১)। "The Fifth Zamtsa Sertri, Kelzang Jigme Namkha"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৪।

|
|  |
| পূর্বসূরী'জিগ্স-মেদ-ব্সাম-গ্রুব-র্গ্যা-ম্ত্শো | **স্কাল-ব্জাং-'জিগ্স-মেদ-নাম-ম্খা'-ব্জাং-পো  পঞ্চম জাম-ত্শা-গ্সের-খ্রি** | উত্তরসূরীস্কাল-ব্জাং-লুং-রিগ্স-র্গ্যা-ম্ত্শো |
|

| * দে
* স
জাম-ত্শা-গ্সের-খ্রি |
| --- |
| 
* ১) ঙ্গাগ-দ্বাং-নাম-ম্খা'-ব্জাং-পো
* ২) ব্লো-ব্জাং-'জিগ্স-মেদ-নাম-ম্খা'
* ৩) ব্লো-ব্জাং-'ফ্রিন-লাস-র্গ্যা-ম্ত্শো
* ৪) 'জিগ্স-মেদ-ব্সাম-গ্রুব-র্গ্যা-ম্ত্শো
* ৫) স্কাল-ব্জাং-'জিগ্স-মেদ-নাম-ম্খা'-ব্জাং-পো
* ৬) স্কাল-ব্জাং-লুং-রিগ্স-র্গ্যা-ম্ত্শো
* ৭) ব্লো-ব্জাং-নাম-ম্খা'-র্গ্যাল-ম্ত্শান

 |